Ulterior, la data de 31 august 2015, deși, potrivit normelor legale, inculpatul Someșan Ștefan nu deținea prerogative care să vizeze înființarea unor unități de învățământ preuniversitar (ci doar de acordare a Avizului conform, la solicitarea formulată de către autoritățile administrației locale) și nici prerogative pe linia autorizării provizorii de funcționare ori acreditării unor astfel de unități de învățământ, acesta a emis fără drept, în numele ISJ Mureș, o decizie prin care dispus, printre altele înființarea Liceului Teologic Romano–Catolic prin divizarea parțială a Liceului Teoretic „Bolyai Farkas” și a Colegiului Național „Unirea” Tîrgu Mureș, transferarea filierei vocaționale profil teologic, specializarea cultul romano-catolic de la Liceul Teoretic „Bolyai Farkas” la unitatea școlară nou înființată, transferarea claselor I-VIII de la Colegiul Național „Unirea” la acest nou liceu, transferarea autorizării de funcționare provizorie/acreditare acordate de Ministerul Educației Naționale Liceului Teoretic „Bolyai Farkas” și Colegiului Național „Unirea”, respectiv a drepturilor și obligațiilor ce decurg din acestea, către unitatea școlară nou înființată Liceul Teologic Romano – Catolic”, arată procurorii DNA.